OpenLLM-France/wikimedia huggingface dataset:
# Múscul ilíac

El múscul ilíac (musculus iliacus) és un múscul pla i triangular que omple la fossa ilíaca.
L'ilíac sorgeix de la fossa ilíaca –al costat interior de l'os del maluc–, i també de la regió de l'espina ilíaca anteroinferior. Amb el psoes major forma el psoes ilíac, múscul que continua a través de l'eminència iliopúbica per inserir-se en el trocànter menor del fèmur. Les seves fibres s'insereixen sovint davant de les dels psoes major i s'estén distalment sobre el trocànter menor.
Com a part dels psoes ilíac, l'ilíac és important per a l'elevació (flexió) del fèmur cap endavant. En els moviments en els que el psoes ilíac doblega el tronc cap endavant i poden aixecar el tronc ded d'una posició de descans (per exemple, abdominals). Des del seu origen fins a la pelvis menor l'ilíac actua exclusivament en l'articulació del maluc.
Els Iliopsoas està innervat pel nervi femoral i per les branques directes del plexe lumbar.

## Referències

* 1 2 3 4 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 13 febrer 2014].
* 1 2 Platzer, Werner. Color Atlas of Human Anatomy, Vol. 1: Locomotor System. 5a.. Thieme Medical Publishers, 2004, p. 234. ISBN 3-13-533305-1.
* ↑ Thieme Atlas of Anatomy: General Anatomy and Musculoskeletal System. Thieme, 2006, p. 422. ISBN 1-58890-419-9.
    Aquest article incorpora text de l'edició de l'Anatomia de Gray en domini públic.

## Imatges

* Posició del múscul ilíac (en vermell). Animació.
* Maluc dret. Superfície interna. La fossa ilíaca és visible a dalt a l'esquerra.

## Enllaços externs

* LUC ilia
# Namsen

El Namsen (sami meridional: Nååmesje) és el riu més gran del comtat de Nord-Trøndelag, a l'àrea central de Noruega. Amb 228 quilòmetres de llargada, el riu flueix a través dels municipis de Røyrvik, Namsskogan, Grong, Overhalla i Namsos. Tradicionalment s'ha agafat la fusta que baixa surant des del boscos interiors del comtat a la ciutat de Namsos, on s'hi trobaven les serradores. Actualment algunes parts del Namsen estan regulades per diverses preses.

## Localització

El riu neix a les fonts del Parc Nacional de Børgefjell, just a la frontera amb el comtat de Nordland. Aquesta aigua alimenta al llac Store Namsvatnet, indret on s'inicia el riu quan l'aigua travessa la presa al costat nord-oest del llac, al municipi de Røyrvik.
Aleshores el riu transcorre a través de la vall de Namdal cap a la costa, acabant a la ciutat de Namsos on desemboca al fiord de Namsen, el mateix fiord en el qual desemboca el petit riu Årgårdselva. El Namsen té dos principals afluents: el Tunnsjøelva i el Sanddøla.
La conca total és aproximadament de 6.298 quilòmetres quadrats i a Namsos, les descàrregues d'aigua al fiord són d'uns 285 metres cúbics per segon.

## Pesca

El Namsen és considerat un dels millors rius del món pel que fa a la pesca del salmó de l'Atlàntic, i és sovint anomenat "el rei dels rius". A principis del segle xix, els britànics van descobrir que la pesca del salmó era excel·lent al Namsen, i el riu es va convertir en una important atracció turística. Les captures per sobre de 23 quilograms no són inusuals. El Namsen és un riu ample i es pesca sovint en petits vaixells que usaven un mètode anomenat "harling". Aquest mètode consisteix en l'ús de l'esquer mentre el vaixell es mou lentament des d'un costat a l'altre del riu, atrapant els salmons mentre neden contra el corrent.

## Referències

* 1 2 Store norske leksikon. «Namsen» (en noruec). [Consulta: 23 agost 2011].
* 1 2 «The Namsen River». VisitNorway.com. Arxivat de l'original el 2008-12-23. [Consulta: 6 desembre 2015].

## Enllaços externs

* Es captura al riu Namsen un salmó de 25 kg el juny de 2009 (noruec)
* Pesca a l'alt Namsen Arxivat 2011-10-04 a Wayback Machine.
# NGC 31

NGC 31 és una galàxia espiral localitzada en la constel·lació del Fènix. Fou descoberta per l'astrònom John Herschel el 28 d'octubre del 1834.

## Referències

* ↑ Afirmat a: SIMBAD.
* ↑ R. Brent Tully «Galaxy groups: a 2MASS catalog». Astronomical Journal, 5, 2015, pàg. 171. DOI: 10.1088/0004-6256/149/5/171.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.
* ↑ Seligman, C. «New General Catalogue objects: NGC 1 - 49» (en anglès). [Consulta: 9 febrer 2021].

## Enllaços externs

* NGC 31 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
# NGC 3169

NGC 3169 és una galàxia espiral en la constel·lació del Sextant. La galàxia està gravitatòriament distorsionada per la galàxia veïna NGC 3166. El 2003 s'hi va veure la supernova SN 2003cg.

## Referències

* ↑ «A catalog of visually classified galaxies in the local (z ~ 0.01) universe». The Astrophysical Journal Supplement Series, 2, 15-04-2015, pàg. 27. DOI: 10.1088/0067-0049/217/2/27.
* ↑ Po-Feng Wu «Cosmicflows-2: the data» (en anglès). Astronomical Journal, 4, 05-09-2013, pàg. 86. DOI: 10.1088/0004-6256/146/4/86.
* 1 2 R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ Afirmat a: Comparison LEDA/SIMBAD octobre 2002. Catalogue to be published in 2003. Llengua del terme, de l'obra o del nom: anglès. Data de publicació: 2002.
* ↑ «A catalogue of quasars and active nuclei: 13th edition» (en anglès). Astronomy and Astrophysics, 01-07-2010, pàg. 10–10. DOI: 10.1051/0004-6361/201014188.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.

## Enllaços externs

* APOD: NGC 3169 and NGC 3166 (02/28/2004) Arxivat 2015-05-11 a Wayback Machine.
* ADS: Supernova 2003cg in NGC 3169
* SEDS: NGC3169
* NGC 3169 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
Coordenades: 10$^h$ 14$^m$ 14,7$^s$; +03° 28′ 01″
# Montecorto

Montecorto és un municipi de la província de Màlaga a Andalusia. La seva extensió superficial és de 48,05 km² i el 2019 tenia 593 habitants. Forma part de la Serranía de Ronda.
Va ser una Entitat local autònoma dins el municipi de Ronda, fins que a l'octubre de 2014 es va constituir com a municipi.

## Referències

* ↑ «Decreto 135/2014, de 30 de septiembre, por el que se aprueba la segregación de la Entidad Local Autónoma de Montecorto, del término municipal de Ronda (Málaga), para su constitución como nuevo municipio». BOJA, 17-10-2014 [Consulta: 12 febrer 2020].
# Montecopiolo

Montecopiolo és una vila italiana amb uns 1.200 habitants i 35,78 km², situada a 919 metres d'altura. És a la regió de les Marques, província de Pesaro i Urbino. Està formada pels següents nuclis: Badia, Belvedere, Bivio Serra Nanni, Bosca, Ca' Baccagna, Ca' Baldisserri, Ca' Bellino, Ca' Bernacchia, Ca' d'Eugenio, Ca' della Morona, Ca' Fabbrone, Ca' Moneta, Cacciamarra, Calmato, Calvillano, Camonita, Campodarco, Capraia, Casa Nuova, Case Nanni, Casentino, Casepio, Casina, Cavalcanese, Chiesa di Montecopiolo, Cisterna di Sopra, Cisterna di Sotto, Cornieto, Fonti della Cisterna, Greppe, Ginacchia, Laghi, Legata, Legore, Molino Baldisserri, Molino Bosco, Molinaccio, Monacchie, Monteboaggine, Monterotto, Muricce, Petorno, Pezzano, Pian della Ruota, Poggio, Ponte Conca, Pugliano, Roncaliccio, Selbuccia, Selva Grossa, Serra Brucciata, Serra Nanni, Vena, Villaggio del Lago, Villaggio di Santa Rita, Villagrande, i Ville.
Fou la primera capital de la branca principal de la família dels Montefeltro fins que vers el 1170 Antoni I Montefeltro va rebre el feu de San Leo (uns quilòmetres al nord) i la seva regió coneguda com a Montis Feretrani (d'on Montefeltro). La regió va romandre en mans dels Montefeltro (i a la branca de Cavalca Montefeltro el 1253 i després Guiu Montefeltro; el 1328 a Speranza Montefeltro; vers el 1340 Nolfo i Galasso Montefeltro i vers el 1355 ocupat pel cardenal Albornoz) i després del domini del Papa i el seu llegat va tornar a la mateixa família dels Malatesta, i el 1419 va quedar integrat al Ducat d'Urbino la història del qual va seguir. Del 1502 al 1503 fou ocupada pel duc Valentí (Cèsar Borja).
# NGC 16

NGC 16 és una galàxia lenticular de la constel·lació del Pegàs, descoberta per William Herschel el 8 de setembre del 1784.

## Referències

* 1 2 Afirmat a: SIMBAD.
* ↑ Lee Spitler «Uniting old stellar systems: from globular clusters to giant ellipticals» (en anglès). Monthly Notices of the Royal Astronomical Society, 2008, pàg. 1924–1936. DOI: 10.1111/J.1365-2966.2008.13739.X.
* ↑ Afirmat a: Comparison LEDA/SIMBAD octobre 2002. Catalogue to be published in 2003. Llengua del terme, de l'obra o del nom: anglès. Data de publicació: 2002.
* ↑ R. Brent Tully «Galaxy groups: a 2MASS catalog». Astronomical Journal, 5, 2015, pàg. 171. DOI: 10.1088/0004-6256/149/5/171.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.

## Enllaços externs

* NGC 16 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
# NRO

NRO té els següents significats:
* Oficina Nacional de Reconeixement (del seu nom en anglès National Reconnaissance Office), servei d'intel·ligència dels Estats Units encarregat dels satèl·lits espia
* Number Resource Organization, organització que aglutina els cinc Registres Regionals d'Internet
# Nano Letters

Nano Letters (abreviatura Nano Lett.) és una destacada revista científica dedicada a la nanociència i a la nanotecnologia. És publicada des del gener del 2001 per la Societat Química Americana. El seu factor d'impacte és molt alt, 13,592 el 2014, any en què fou citada 103 339 cops. Ocupa la 2$^a$ posició de qualitat de revistes dedicades a la nanociència i a la nanotecnologia en el rànquing SCImago, i la 4$^a$ en la categoria de bioenginyeria.
Nano Letters, informa sobre la investigació fonamental en totes les branques de la teoria i la pràctica de la nanociència i la nanotecnologia, proporcionant una ràpida divulgació dels elements clau d'un estudi, la publicació dels resultats preliminars, experimentals i teòrics sobre la física, química, i els fenòmens biològics, juntament amb processos i aplicacions de les estructures dins del rang d'escala nanomètrica.

## Referències

* ↑ «Journal Rankings». SCImago, Journal & Country Rank, 2015. [Consulta: 25 març 2015].
* ↑ «Nano Letters». ACS Publications. [Consulta: 25 març 2015].

## Enllaços externs

* Web Nano Letters
# Navaan-Yundengiin Oyundari

    En aquest nom mongol, el nom és «Oyundari» i «Navaan-Yundengiin» és un patronímic, no pas un cognom.
Navaan-Yundengiin Oyundari (mongol: Наваан-Юндэнгийн Оюундарь) és una política mongola i viceministra d'Afers Exteriors.

## Educació

Oyundari es va graduar amb distinció (medalla d'or) a l'escola conjunta mongol-russa número 3. El 1995 es va llicenciar en administració d'empreses a la Universitat Seruuleg i el 1998 va obtenir un MBA a la Universitat de Maastricht, als Països Baixos.

## Carrera professional

Oyundari va començar la seva carrera professional al Centre Nacional de Productivitat de Mongòlia el 1995, on va participar en projectes i programes internacionals. El 2000 es va dedicar al servei públic, convertint-se en la directora de la divisió de cooperació externa del Ministeri de Medi Ambient. El 2004 va treballar com a vicepresidenta del Conveni de les Nacions Unides sobre biodiversitat, el 2006 va treballar com a assessora a l'Orient Mitjà de l'ONU a Ginebra. Entre el 2008 i el 2014 va treballar com a membre del Consell de la ciutat d'Ulan Bator, elegida candidata del Partit del Poble de Mongòlia. Des de desembre de 2014 fins a agost de 2015 va ser viceministra d'Afers Exteriors.

## Compromís social

El 1996 va crear la fundació Baatarvan Navaan-Yunden. L'objectiu principal de la fundació és augmentar el coneixement dels mongols sobre la seva història i el respecte cap als avantpassats mitjançant la promoció de la vida i l'obra de Baatarvan Navaan-Yunden i la realització de beneficència a tot el territori de l'antiga província de Tusheet Khan que antigament estava controlada per Baatarvan de Kharaa.
Des del 1997 va començar a treballar com a secretària del NAMSZKH, membre del MASZKh, membre del comitè revolucionari del partit del poble mongol (a partir del 1994) i elegida membre del grup de partit.

## Referències

* ↑ «Vice Minister of Foreing Affairs N. Oyundari received ambassador of the State of Kuwait» (en anglès). mfa.gov.mn, 31-03-2015.
# Naceur Ktari

Mohamed Naceur Ktari (àrab: محمد الناصر القطاري, Muḥammad an-Nāṣir al-Qaṭārī) (Sayada, 17 de maig de 1943), conegut com Naceur Ktari, és un director de cinema tunisià.

## Biografia

Va estudiar a París —a l'IDHEC, al CLCF i a la Sorbonne— i després a Roma (Centro sperimentale di cinematografia).
A Itàlia, és becari als estudis Dino De Laurentiis. Aleshores va ser assistent de Roberto Rossellini a Atti degli apostoli (1968) i de Dino Risi a Il giovane normale (1969). De tornada a Tunísia, va treballar per a Télévision tunisienne 1 i per a SATPEC.
Va dirigir diversos curtmetratges —Show 5000 (1968) i Prenons la ville (1973)— abans de rodar Les Ambassadeurs (السفراء),el seu primer llargmetratge, el 1975, que va guanyar el Tanit d'or al Festival de Cinema de Cartago (JCC) el 1976. També va ser el primer assistent de direcció de A la recerca de l'arca perduda (1981), pel·lícula de Steven Spielberg parcialment rodada a Tunísia.
El 1999 va fer un documental sobre el Parc Nacional d'Ichkeul. Va haver d'esperar vint-i-cinc anys abans de dirigir el seu segon llargmetratge, Sois mon amie (حلو و مر), que va guanyar el Tanit de Bronze al Festival de Cartago l'any 2000.

## Filmografia

* 1968: Show 5000
* 1973: Prenons la ville
* 1975: Les Ambassadeurs
* 1981: Bonne fête
* 1985: JTC
* 1985: Tihi wa aziko
* 1988: Festival des arts populaires
* 1996: Manoubia
* 1999: Parc national de l'Ichkeul
* 2000: Sois mon amie

## Referències

* ↑ Armes, Roy. Dictionary of African Filmmakers. Indiana University Press, 2000, p. 397. ISBN 0253351162.
* ↑ «1e édition des Journées de Carthage pour les artistes tunisiens à l'étranger». Kapitalis, October 11, 2018.
* ↑ «Sis mon Amie». Africultures.com. [Consulta: 30 December 2012].

## Enllaços externs

* «Ktari Naceur». africine.org..
# Neutralí

El neutralí és una partícula elemental hipotètica de tipus fermiònic i elèctricament neutra que apareix en algunes versions de les teories o models de partícules amb supersimetria. Els símbols estàndards dels neutralins són ${\tilde {N}}_{1}^{0}$ (el més lleuger), ${\tilde {N}}_{2}^{0}$, ${\tilde {N}}_{3}^{0}$ i ${\tilde {N}}_{4}^{0}$ (el més pesant), tot i que ocasionalment també es representen mitjançant ${\tilde {\chi }}_{i}^{0}$ (chi), on $i$ va d'1 a 4.
Segons la supersimetria, les supercompanyes del bosó Z (zetí), el fotó (fotí) i el bosó de Higgs (higgsí) tenen totes els mateixos nombres quàntics, així que es combinen per a formar neutralins. Pràcticament indetectable, només interacciona mitjançant la gravetat i la interacció dèbil, i no presenta càrrega elèctrica ni de color. És un fermió i, si existeix i és estable (cosa que es desconeix), podria tenir una massa compresa entre 30 i 5000 GeV/$c^{2}$.
En cosmologia, el neutralí es considera una possible WIMP i, per tant, una partícula candidata per a resoldre el problema de la matèria fosca.

## Vegeu també

* Gaugins
* Llista de partícules supersimètriques

## Referències

* ↑ Ehrlich, Ralf. The Search for Neutralino Dark Matter with the AMANDA Neutrino Telescope (en anglès). ProQuest, 2008, p. 20. ISBN 110919840X.
# Moutonne

Moutonne és un municipi francès situat al departament del Jura i a la regió de Borgonya - Franc Comtat. L'any 2017 tenia 132 habitants.

## Demografia

El 2007 tenia 110 habitants. Hi havia 43 famílies Hi havia 55 habitatges (42 habitatges principals, cinc segones residències i nou desocupats).

## Economia

El 2007 la població en edat de treballar era de 67 persones, 50 eren actives. Hi havia un taller de reparació d'automòbils i de material agrícola i una fusteria.
L'any 2000 hi havia tres explotacions agrícoles que conreaven un total de 309 hectàrees.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Nombre d'équipements des services aux particuliers
* ↑ Exploitations agricoles
# Naruto: Els Guardians de l'Imperi de la Lluna Creixent

Naruto: Els Guardians de l'Imperi de la Lluna Creixent (劇場版 NARUTO(ナルト) 大興奮!みかづき島のアニマル騒動だってばよ, Gekijō-ban Naruto: Dai Kōfun! Mikazuki-jima no Animaru Panikku Dattebayo!) és una pel·lícula d'animació japonesa de 2006 basada en la franquícia de manga i anime de Masashi Kishimoto. És la tercera i darrera pel·lícula de la sèrie durant la Part I, abans que la primera pel·lícula s'estrenés durant la Part II. Es va estrenar a la plataforma AnimeBox el 7 de juliol de 2023 amb doblatge i subtítols en català.
Va ser anunciat el 6 d'agost de 2005 a l'estrena de Naruto: La llegenda de la pedra de Gelel. El lloc web de TV Tokyo afirma va ser llançada en format DVD el 25 d'abril de 2007. El metratge de la pel·lícula es veu als crèdits inicials i finals dels episodis del 197 al 199 de la sèrie d'anime. Als Estats Units, la pel·lícula es va emetre a Cartoon Network el 8 de novembre de 2008 i es va estrenar en DVD l'11 de novembre de 2008.

## Argument

El príncep del País de la Lluna, situat a l'illa de la lluna creixent, en un mar meridional, ha de tornar a casa seva. En Naruto, en Kakashi, la Sakura i en Rock Lee són els encarregats d’escortar-lo. El príncep ha comprat un circ per emportar-se'l a l'illa i hauran de fer tot el possible perquè el viatge transcorri sense problemes. Però un grup de ninges els posaran en dificultats.

## Referències

* ↑ Naruto the Movie 3: Guardians of the Crescent Moon Kingdom a la Base de dades de cinema en català
* ↑ «https://twitter.com/AnimeBoxOficial/status/1677292259610435585?s=20». [Consulta: 17 juliol 2023].
* ↑ «AnimeBox estrena todas las películas de 'Naruto' por tiempo limitado» (en castellà). Estantería Otaku, 10-07-2023. Arxivat de l'original el 17 juliol 2023. [Consulta: 17 juliol 2023].
* ↑ «TV Tokyo (Japanese)». Arxivat de l'original el 2007-02-10.
# Natàlia Xipàieva

Natàlia Xipàieva (en rus: Наталья Шипаева) (Saransk, 1967) va ser una ciclista soviètica d'origen ucraïnès. Va guanyar una medalla de bronze als campionats del món en Contrarellotge per equips de 1990 fent equip amb Natàlia Meliókhina, Nadejda Kibardinà i Valentina Polkhànova.

## Enllaços externs

* Fitxa a sitiodeciclismo.net
* Fitxa a cyclebase.nl
# Mugilogobius sarasinorum

Mugilogobius sarasinorum és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 80 cm de longitud total.

## Distribució geogràfica

Es troba a Sulawesi (Indonèsia).

## Referències

* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo 1993. Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. 2001. A revision of the gobiid fish genus Mugilogobius (Teleostei: Gobioidei), and its systematic placement. Rec. West. Aust. Mus. (Suppl. Núm. 62):1-233.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Mugilogobius rexi

Mugilogobius rexi és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 3,3 cm de longitud total.

## Distribució geogràfica

Es troba a Sulawesi (Indonèsia).

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. 2001. A revision of the gobiid fish genus Mugilogobius (Teleostei: Gobioidei), and its systematic placement. Rec. West. Aust. Mus. (Suppl. Núm. 62):1-233.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Nectar

* No s'ha de confondre amb nèctar.
Nectar és una població dels Estats Units a l'estat d'Alabama. Segons el cens del 2000 tenia 372 habitants.

## Demografia

Segons el cens del 2000, Nectar tenia 372 habitants, 141 habitatges, i 110 famílies. La densitat de població era de 78,9 habitants/km².
Dels 141 habitatges en un 39,7% hi vivien nens de menys de 18 anys, en un 68,8% hi vivien parelles casades, en un 7,1% dones solteres, i en un 21,3% no eren unitats familiars. En el 19,1% dels habitatges hi vivien persones soles el 9,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,02.
Per edats la població es repartia de la següent manera: un 25,3% tenia menys de 18 anys, un 10,2% entre 18 i 24, un 26,9% entre 25 i 44, un 26,9% de 45 a 60 i un 10,8% 65 anys o més.
L'edat mediana era de 37 anys. Per cada 100 dones hi havia 103,3 homes. Per cada 100 dones de 18 o més anys hi havia 112,2 homes.
La renda mediana per habitatge era de 44.167 $ i la renda mediana per família de 49.250 $. Els homes tenien una renda mediana de 31.563 $ mentre que les dones 24.583 $. La renda per capita de la població era de 16.408 $. Aproximadament el 14% de les famílies i l'11,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.